CELEX: 62019CN0029
Language: fi
Date: 2019-01-16 00:00:00
Title: Asia C-29/19: Ennakkoratkaisupyyntö, jonka Bundessozialgericht (Saksa) on esittänyt 16.1.2019 – ZP v. Bundesagentur für Arbeit

18.3.2019   
            
            
               FI
            
            
               Euroopan unionin virallinen lehti
            
            
               C 103/15
            
         
      Ennakkoratkaisupyyntö, jonka Bundessozialgericht (Saksa) on esittänyt 16.1.2019 – ZP v. Bundesagentur für Arbeit
      (Asia C-29/19)
      (2019/C 103/15)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundessozialgericht
      
         Pääasian asianosaiset
      
      
         Valittaja: ZP
      
         Vastapuoli: Bundesagentur für Arbeit
      
         Ennakkoratkaisukysymykset
      
      
                  1)
               
               
                  Onko asetuksen (EY) 883/2004 (1) 62 artiklan 1 kohtaa, luettuna yhdessä asetuksen (EY) 883/2004 62 artiklan 2 kohdan kanssa, tulkittava siten, että työntekijän jäädessä työttömäksi asuinjäsenvaltion toimivaltaisen laitoksen on käytettävä etuuksien laskemisessa perusteena ”palkkatuloja”, jotka asianomainen henkilö ”on saanut” viimeisimmästä toiminnastaan palkkatyössä tämän laitoksen alueella, silloinkin kun toimivaltaisen laitoksen soveltaman työttömyysturvaa koskevan kansallisen lainsäädännön mukaan näitä palkkatuloja ei voida ottaa huomioon viitekauden riittämättömän keston vuoksi ja etuudet määritetään sen sijaan laskennallisesti?
               
            
                  2)
               
               
                  Onko asetuksen (EY) 883/2004 62 artiklan 1 kohtaa, luettuna yhdessä asetuksen (EY) 883/2004 62 artiklan 2 kohdan kanssa, tulkittava siten, että työntekijän jäädessä työttömäksi asuinjäsenvaltion toimivaltaisen laitoksen on käytettävä etuuksien laskemisessa perusteena ”palkkatuloja”, jotka asianomainen henkilö ”on saanut” viimeisimmästä toiminnastaan palkkatyössä tämän laitoksen alueella, silloinkin kun toimivaltaisen laitoksen soveltaman kansallisen lainsäädännön mukaan näitä palkkatuloja ei voida sisällyttää viitekauteen etuuksien laskemiseksi, koska palkanlaskentaa ei ole tehty oikea-aikaisesti, ja etuudet määritetään sen sijaan laskennallisesti?
               
            
         (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL 2004, L 166, s. 1).